Nyelvőrző Szalon 34.
2019-06-27 18:00 - 20:00 (Europe/Budapest) | Józsa Judit Galéria, Városház utca 1., Budapest, 1052, Magyarország
Minden jó, ha jó a vége! – tartja a magyar közmondás. E gondolat jegyében vidáman zárjuk a tavaszi évadot.

Vendégünk, a kedvelt nyelvi játékok szerzője, Szőcsné Antal Irén a Tinta Könyvkiadónál megjelenésre váró játékos munkafüzetéből ad majd előzetes ízelítőt.
Vendégeinkre a kiadó jóvoltából ismét vár a könyvtombola, a házigazdák, Józsa Judit, Matula Ágnes és Kerekes Barnabás viszont az anyanyelv barátait várják a szokásos szeretettel.
A belépés díjtalan!
